Na faafeiloaʻia i laʻua e le Faifeʻau o Arthur Elwin ma lana avā i Hangchou, lea ua taʻua nei o Hangzhou. Na taʻua e tagata o le atunuu le aai o "Le Lagi i Lalo" ona o le laufanua na siʻomia ai le aai. Ina ua latou taunuu atu, sa matuā mativa Hangzhou ma ua aafia i faamaʻi ona o le fouvalega a Tai-Ping
o le 1861, lea na tumu ai auala i otaota. Sa tele le faaaogāina o le opium i lenā vaitaimi; o le māfuaaga lea na faatumulia ai le tele o vaipanoa o le aai i tagata ua toe malosi mai i le faaaogāina.